***Suvestinė redakcija nuo 2025-02-20***

PATVIRTINTA

Kauno miesto savivaldybės tarybos

2022 m. liepos 19 d.

sprendimu Nr. T-373

**KAUNO MIESTO SAVIVALDYBĖS GYVENAMŲJŲ IR (ARBA) SODO NAMŲ PRIJUNGIMO PRIE GERIAMOJO VANDENS TIEKIMO IR (ARBA) NUOTEKŲ TVARKYMO INFRASTRUKTŪROS, KURIĄ EKSPLOATUOJA GERIAMOJO VANDENS TIEKĖJAS IR NUOTEKŲ TVARKYTOJAS, PROGRAMA**

*Pakeistas priedo pavadinimas:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

**I SKYRIUS**

**BENDROSIOS NUOSTATOS**

1. Kauno miesto savivaldybės gyvenamųjų ir (arba) sodo namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos paskirtis – skatinti Kauno miesto savivaldybės gyvenamųjų ir sodo namų prijungimą prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas.

*Punkto pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

2. Programa taikoma naudos gavėjams, kurie yra gyvenamojo namo savininkai ir (arba) sodo namo savininkai, faktiškai šiame sodo name gyvenantys, ir gyvenamieji ir (arba) sodo namai yra gyvenamojoje vietoje Kauno mieste, kur yra ar buvo įgyvendinamas Europos Sąjungos struktūrinių fondų, valstybės biudžeto ir (ar) kitomis lėšomis finansuojamas investicinis projektas, sudarant galimybę prisijungti prie namo išorės vandentiekio ir (arba) nuotekų tinklų infrastruktūros, kurią eksploatuoja geriamojo vandens tiekėjas ir nuotekų tvarkytojas.

*Punkto pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

3. Programoje vartojamos sąvokos:

3.1. **Gyvenamasis namas** – gyvenamosios paskirties vieno buto arba dviejų butų pastatas ir (ar) daugiabutis pastatas, kurio statybos baigtumas, nurodytas Nekilnojamojo turto registre, yra ne mažiau kaip 85 procentų.

*Papunkčio pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

3.11. **Kvietimas teikti paraiškas** (toliau – Kvietimas) – Kauno miesto savivaldybės administracijos direktoriaus įsakymu patvirtintas dokumentas, kuriame pateikiami reikalavimai pareiškėjams, finansuojamos veiklos, paraiškų teikimo tvarka ir kita paraiškoms teikti reikalinga informacija.

*Papildyta papunkčiu:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

3.2. **Paraiška** – pareiškėjo užpildytas Kauno miesto savivaldybės administracijos direktoriaus įsakymu patvirtintos formos dokumentas, kvietime teikti Kauno miesto savivaldybės gyvenamųjų ir sodo namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos projektų paraiškas nurodyta tvarka ir terminais pateiktas Kauno miesto savivaldybės administracijos Strateginio planavimo, analizės ir programų valdymo skyriui.

*Papunkčio pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

3.3. **Naudos gavėjas** – gyvenamosios paskirties vieno buto pastato arba gyvenamosios paskirties dviejų butų pastato savininkas, daugiabučiame name – gyvenamųjų butų ir (ar) patalpų savininkai, taip pat sodo name faktiškai gyvenantis jo savininkas, kuris ne trumpiau kaip 6 mėnesius yra sudaręs komunalinių atliekų tvarkymo sutartį su atliekų tvarkytoju, turinčiu sutartį su Kauno miesto savivaldybe.

*Papunkčio pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

3.4. **Pareiškėjas** – geriamojo vandens tiekėjas ir nuotekų tvarkytojas arba bendrojo naudojimo objektų valdytojas (daugiabučio gyvenamojo namo butų ir kitų patalpų savininkų bendrija, jungtinės veiklos sutartimi įgaliotas asmuo arba pagal Lietuvos Respublikos civilinio kodekso 4.84 straipsnį paskirtas bendrojo naudojimo objektų administratorius),

3.5. **Prijungimas prie geriamojo vandens tiekimo ir (arba) nuotekų infrastruktūros, kurią eksploatuoja geriamojo vandens tiekėjas ir nuotekų tvarkytojas** – darbai (paslaugos) (geodeziniai matavimai, techninio projekto parengimas, tinklų įrengimo (nutiesimo ir prijungimo) darbai, vykdomosios dokumentacijos parengimas), kurie atliekami (suteikiamos) prijungiant gyvenamąjį namą ir (arba) sodo namą prie geriamojo vandens tiekimo ir (arba) nuotekų infrastruktūros, kurią eksploatuoja geriamojo vandens tiekėjas ir nuotekų tvarkytojas.

*Papunkčio pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

3.6. **Prijungimo prie vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos objektų atrankos darbo grupė** (toliau – Darbo grupė) – Kauno miesto savivaldybės mero potvarkiu sudaryta darbo grupė, kurios tikslas – teikti Kauno miesto savivaldybės administracijos direktoriui rekomendacijas dėl Kauno miesto savivaldybės gyvenamųjų namų ir sodo namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos projektų atrankos ir lėšų skyrimo projektams finansuoti.

*Papunkčio pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

3.7. **Sodo namas** – nesudėtingas poilsiui skirtas statinys, esantis sodo sklype, kurio statybos baigtumas, nurodytas Nekilnojamojo turto registre, yra ne mažiau kaip 85 procentų.

*Papildyta papunkčiu:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

4. Kitos Kauno miesto savivaldybės gyvenamųjų ir sodo namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programoje (toliau – Programa) vartojamos sąvokos suprantamos taip, kaip jos apibrėžtos Lietuvos Respublikos geriamojo vandens tiekimo ir nuotekų tvarkymo įstatyme kituose Lietuvos Respublikos teisės aktuose. Programoje gyvenamasis namas ir sodo namas toliau tekste kartu vadinami Namu.

*Punkto pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

5. Programos tikslas – padidinti namų, prijungtų prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, skaičių Kauno miesto savivaldybėje, prisidedant prie 1991 m. gegužės 21 d. Tarybos direktyvos 91/271/EEB dėl miesto nuotekų valymo (OL *2004 m. specialusis leidimas*, 15 skyrius, 2 tomas, p. 26) su paskutiniais pakeitimais, padarytais 2008 m. spalio 22 d. Europos Parlamento ir Tarybos reglamento (EB) Nr. 1137/2008 (OL 2008 L 311, p. 1), tikslų ir uždavinių įgyvendinimo; padidinti Kauno miesto geriamojo vandens tiekimo ir nuotekų tvarkymo paslaugų prieinamumą, sistemos efektyvumą ir patikimumą.

6. Programos uždaviniai:

6.1. skatinti Kauno miesto gyventojus naudotis vandens tiekimo ir (arba) nuotekų tvarkymo infrastruktūra, kurią eksploatuoja geriamojo vandens tiekėjas ir nuotekų tvarkytojas;

6.2. pagerinti Kauno miesto aplinkos kokybę ir apsaugą;

6.3. atnaujinti ir išplėsti geriamojo vandens tiekimo ir nuotekų tvarkymo infrastruktūrą Kauno mieste, siekiant užtikrinti nepertraukiamą, patikimą ir kokybišką geriamojo vandens  tiekimą ir nuotekų tvarkymą vartotojams.

**II SKYRIUS**

**PROGRAMOS ADMINISTRAVIMAS**

7. Programos lėšos naudojamos pareiškėjų įgyvendinamiems Programos projektams (toliau – projektas) finansuoti. Finansuojamų prisijungimo darbų (paslaugų) išlaidų dydžiai:

7.1. skiriama 100 proc. prisijungimo prie geriamojo vandens tiekimo ir nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, išlaidų finansuoti, bet ne daugiau kaip 3000 Eur su PVM vienam namui, kai jungiamasi prie geriamojo vandens tiekimo ir nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas;

7.2. skiriama 100 proc. prisijungimo prie geriamojo vandens tiekimo arba nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, išlaidų finansuoti, bet ne daugiau kaip 1500 Eur su PVM vienam namui, kai jungiamasi prie geriamojo vandens tiekimo arba nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas;

7.3. skiriama 300 Eur su PVM vienam namui papildomai už įsigytą ir sumontuotą nuotekų keltuvą (siurblį), jeigu jis reikalingas prisijungiant prie nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas.

Jeigu prisijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, ir nuotekų keltuvo (siurblio) įsigijimo ir sumontavimo išlaidos mažesnės už 7.1–7.3 papunkčiuose nurodytas finansuojamas prisijungimo darbų (paslaugų) išlaidas, kompensuojama ne daugiau nei faktiškai patirtos prisijungimo darbų (paslaugų) išlaidos.

8. Programa įgyvendinama Kauno miesto savivaldybės tarybos patvirtintomis Kauno miesto savivaldybės biudžeto lėšomis.

9. Programą administruoja Kauno miesto savivaldybės administracijos direktorius arba jo įgalioti asmenys.

**III SKYRIUS**

**PARAIŠKŲ TEIKIMAS**

10. Kauno miesto savivaldybės administracijos direktoriaus įsakymu patvirtintas kvietimas teikti Programos projektų paraiškas (toliau – Kvietimas) skelbiamas Kauno miesto savivaldybės interneto svetainėje (www.kaunas.lt). Kvietimą rengia Kauno miesto savivaldybės administracijos Miesto tvarkymo skyrius (toliau – Miesto tvarkymo skyrius) ir elektroniniu būdu pateikia Kauno miesto savivaldybės administracijos Strateginio planavimo skyriui (toliau – Strateginio planavimo skyrius). Strateginio planavimo skyrius organizuoja Kvietimo suderinimą, patvirtinimą ir paskelbimą.

11. Pareiškėjas Kvietime nustatyta tvarka ir terminais Strateginio planavimo skyriui pateikia užpildytą paraišką su prijungimo prie vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, darbų (paslaugų) sąmata. Pareiškėjas, teikdamas paraišką, privalo pateikti sutartį, susitarimą, sutikimą, įgaliojimą ar kitą dokumentą, suteikiantį jam teisę atstovauti naudos gavėjui gaunant Kauno miesto savivaldybės finansavimą projektui įgyvendinti, ir kitus Kvietime nurodytus dokumentus. Už paraiškoje pateiktų duomenų teisingumą atsako pareiškėjas.

*Punkto pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

12. Po Kvietime nustatyto termino pateiktos paraiškos nenagrinėjamos.

13. Pasibaigus paraiškų pateikimo terminui, pareiškėjų iniciatyva negalima paraiškų taisyti, tikslinti, pildyti ar leisti jiems pateikti papildomus dokumentus.

**IV SKYRIUS**

**PARAIŠKŲ NAGRINĖJIMAS IR PROJEKTŲ ATRANKA**

14. Pasibaigus mėnesiui per 5 darbo dienas pagal Kvietime nustatytas sąlygas Strateginio planavimo skyriui pateiktos paraiškos perduodamos Miesto tvarkymo skyriui.

*Punkto pakeitimai:*

*Nr.* [*T-594*](https://www.e-tar.lt/portal/legalAct.html?documentId=16d56f009f1511eea5a28c81c82193a8)*, 2023-12-19, paskelbta TAR 2023-12-20, i. k. 2023-24623*

15. Miesto tvarkymo skyrius, gavęs paraiškas, per 20 darbo dienų organizuoja Darbo grupės veiklą.

16. Jei dėl paraiškoje pateiktos neišsamios ar netikslios informacijos Darbo grupės nariai negali tinkamai įvertinti paraiškos, Darbo grupės sekretorius turi teisę prašyti pareiškėjo per 3 darbo dienas pateikti trūkstamą informaciją ir dokumentus, papildyti ar patikslinti paraiškoje pateiktą informaciją. Jei pareiškėjas per nustatytą terminą prašomos informacijos ir dokumentų nepateikia arba pateikia ne visus prašomus dokumentus ir informaciją, Darbo grupės nariai vertina paraišką vadovaudamiesi pateiktais dokumentais.

17. Pasikeitus pateiktose paraiškose ir (ar) prie jų pridedamuose dokumentuose nurodytiems duomenims, pareiškėjas privalo nedelsdamas per 5 darbo dienas informuoti Miesto tvarkymo skyrių ir pateikti pasikeitusius duomenis patvirtinančius dokumentus.

18. Darbo grupė, vadovaudamasi Programoje ir Kvietime nustatytomis sąlygomis, nagrinėja paraiškas ir siūlo finansuotinus objektus ir finansavimo dydį, atsižvelgdama į Kauno miesto savivaldybės einamųjų metų biudžeto asignavimus Programai finansuoti. Darbo grupė savo veikloje vadovaujasi Kauno miesto savivaldybės mero patvirtintu Darbo grupės darbo reglamentu.

*Punkto pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

19. Vadovaudamasis Darbo grupės siūlymais, Strateginio planavimo skyrius parengia Kauno miesto savivaldybės administracijos direktoriaus įsakymo dėl Programos lėšomis finansuojamų objektų sąrašo (toliau – Sąrašas) patvirtinimo projektą, kurį kartu su Darbo grupės siūlymais pateikia Kauno miesto savivaldybės administracijos direktoriui. Atsižvelgdamas į Darbo grupės pasiūlymus, Kauno miesto savivaldybės administracijos direktorius priima sprendimą dėl objektų finansavimo ir savo įsakymu patvirtina Sąrašą. Savivaldybės administracijos direktorius motyvuotu siūlymu turi teisę grąžinti paraiškas Darbo grupei pakartotinai svarstyti.

*Punkto pakeitimai:*

*Nr.* [*T-58*](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474)*, 2025-02-18, paskelbta TAR 2025-02-19, i. k. 2025-02577*

20. Kauno miesto savivaldybės administracijos direktoriaus įsakymas dėl Sąrašo patvirtinimo skelbiamas Kauno miesto savivaldybės interneto svetainėje www.kaunas.lt.

21. Miesto tvarkymo skyrius, atsižvelgdamas į Kauno miesto savivaldybės administracijos direktoriaus įsakymą dėl Sąrašo patvirtinimo, per 5 darbo dienas nuo šio įsakymo išleidimo dienos raštu informuoja pareiškėjus, kuriems finansavimas nebuvo skirtas, nurodydamas Paraiškų nefinansavimo (atmetimo) motyvus.

**V SKYRIUS**

**SUTARTIES SUDARYMAS**

22. Per 60 darbo dienų nuo Kauno miesto savivaldybės administracijos direktoriaus įsakymo dėl Sąrašo patvirtinimo įsigaliojimo su pareiškėjais, kuriems skirtas finansavimas, pasirašomos Kauno miesto savivaldybės biudžeto lėšų naudojimo sutartys (toliau – Sutartis). Sutarties forma tvirtinama Kauno miesto savivaldybės administracijos direktoriaus įsakymu. Sutartyje numatomos netesybos už pareiškėjo įsipareigojimų nevykdymą. Sutartis pasirašo Kauno miesto savivaldybės administracijos direktorius ar jo įgaliotas asmuo.

23. Patvirtintame Sąraše nurodytos lėšos pareiškėjams pervedamos Sutartyje nustatytais terminais ir tvarka.

**VI SKYRIUS**

**ATSISKAITYMAS IR KONTROLĖ**

24. Projektų vykdymas ir atsiskaitymas už projektų įgyvendinimą kontroliuojamas remiantis Programa ir Sutartyje nurodytomis sąlygomis.

25. Miesto tvarkymo skyrius Kauno miesto savivaldybės administracijos direktoriaus nustatyta tvarka kontroliuoja finansuojamų projektų įgyvendinimą ir lėšų panaudojimą pagal paskirtį. Kontrolė vykdoma projekto įgyvendinimo metu: tikrinama, ar tikslingai projekto vykdytojas naudoja projektui finansuoti skirtas lėšas, ar faktinės išlaidos atitinka sąmatoje numatytas išlaidas, ar teisingi ataskaitose pateikti duomenys, ar laikomasi teisės aktų reikalavimų, ar pasiektas planuotas projekto rezultatas.

26. Projekto vykdytojas, įgyvendinęs projektą, per 10 darbo dienų nuo projekto įgyvendinimo pabaigos privalo:

26.1. atsiskaityti už skirtų lėšų panaudojimą ir pasiektus rezultatus, pateikdamas Miesto tvarkymo skyriui Sutartyje nurodytas ataskaitas ir kitus dokumentus iki datos, nurodytos Sutartyje;

26.2. Kauno miesto savivaldybės reikalavimu pateikti visą su Sutarties vykdymu susijusią informaciją.

27. Projektai, kurių įgyvendinimas finansuojamas Programos lėšomis, turi būti įgyvendinti, už jų įgyvendinimą ir lėšų panaudojimą atsiskaityta einamaisiais metais. Motyvuotu pareiškėjo prašymu projektų įgyvendinimo terminas gali būti pratęstas tais atvejais, kai projektas, kuriam įgyvendinti skirtas finansavimas iš Programos lėšų, einamaisiais metais yra pradėtas vykdyti ir (ar) pareiškėjas dėl jo vykdymo yra sudaręs sutartį su rangovu (paslaugos teikėju) ir tokiam termino pratęsimui pritaria Darbo grupė. Bendras projekto įgyvendinimo terminas negali būti ilgesnis kaip 24 mėnesiai. Projekto įgyvendinimas pratęsiamas sudarant naują Sutartį su pareiškėju.

*Punkto pakeitimai:*

*Nr.* [*T-594*](https://www.e-tar.lt/portal/legalAct.html?documentId=16d56f009f1511eea5a28c81c82193a8)*, 2023-12-19, paskelbta TAR 2023-12-20, i. k. 2023-24623*

28. Jei projekto vykdytojas neįvykdo Programos reikalavimų, pagal Sutartį prisiimtų įsipareigojimų ar Kauno miesto savivaldybės administracija nustato, kad projekto vykdytojo veikla netinkama ir lėšos buvo panaudotos ne pagal paskirtį arba veikla sustabdyta, Kauno miesto savivaldybės administracijos direktorius ar jo įgaliotas asmuo turi teisę nutraukti Sutartį, apie tai įspėjęs projekto vykdytoją prieš 20 kalendorinių dienų, ir reikalauti grąžinti visas pagal Sutartį gautas Kauno miesto savivaldybės lėšas Sutartyje nustatyta tvarka ir terminais.

29. Kauno miesto savivaldybės administracijos direktoriaus įsakymai dėl Sąrašo patvirtinimo gali būti skundžiami Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Kauno miesto savivaldybės taryba, Sprendimas

Nr. [T-594](https://www.e-tar.lt/portal/legalAct.html?documentId=16d56f009f1511eea5a28c81c82193a8), 2023-12-19, paskelbta TAR 2023-12-20, i. k. 2023-24623

Dėl Kauno miesto savivaldybės tarybos 2022 m. liepos 19 d. sprendimo Nr. T-373 „Dėl Kauno miesto savivaldybės gyvenamųjų namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos patvirtinimo“ pakeitimo

2.

Kauno miesto savivaldybės taryba, Sprendimas

Nr. [T-58](https://www.e-tar.lt/portal/legalAct.html?documentId=7befc8d0ee9311ef8bf78f8ccc0e0474), 2025-02-18, paskelbta TAR 2025-02-19, i. k. 2025-02577

Dėl Kauno miesto savivaldybės tarybos 2022 m. liepos 19 d. sprendimo Nr. T-373 „Dėl Kauno miesto savivaldybės gyvenamųjų namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos patvirtinimo“ pakeitimo